มีเพศสัมพันธ์แล้วผ่านไป1วันมีเลือดคล้าย ปจด.คือเลือดอะไรคะ ทั้งที่เป็นก่อนจะมีเพศสัมพันธ์และหายไปแล้ว1วัน ถึงจะมามีเพศสัมพันธ์ และเปนเวลา4วัน ใช่เลือด ปจด ตกค้างมั้ยคะ
สวัสดีค่ะ การมีเลือดออกจากช่องคลอดดังที่กล่าวมานั้น อาจจะมีสาเหตุมาจากเลือดประจำเดือนที่ค้างอยู่และออกมาน้อยๆในวันหลังๆประมาณวันที่ 4-7 หลังการมีประจำเดือน สาเหตุอื่นๆที่อาจเป็นภาวะผิดปกติเช่นเป็นเลือดจากการติดเชื้อที่ปากมดลูกหรือช่องคลอด การฉีกขาดของอวัยวะเพศหลังมีเพศสัมพันธ์ การมีเนื้องอกที่ปากมดลูกหรือช่องคลอด ผลข้างเคียงจากการใช้ยาคุมกำเนิด หรือฮอร์โมนจากรังไข่ไม่สมดุล หรืออาจเป็นเลือดที่เกี่ยวกับภาวะแทรกซ้อนของการตั้งครรภ์ แต่หากว่าได้มีประจำเดือนที่เพิ่งมาตรงรอบไปก็ไม่น่าเกี่ยวกับการตั้งครรภ์ ยกเว้นเป็นเลือดที่มาไม่ตรงรอบและเป็นเลือดที่มีสาเหตุผิดปกติต่างๆดังกล่าวไปซึ่งการให้ได้การวินิจฉัยที่แน่นอน ควรพบแพทย์เพื่อตรวจร่างกายหรืออัลตราซาวน์หน้าท้องร่วมด้วย จึงควรไปพบแพทย์หากยังมีเลือดไหลออกมาอย่างต่อเนื่อง หรือออกมามากเป็นลิ่มเลือดจนซีด เพลีย ปวดหน่วงท้องน้อย ควรรีบไปพบแพทย์เบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมาใช้เอง